b'\n_START_ARTICLE_\nParasimpatin\xc4\x97 nerv\xc5\xb3 sistema\n_START_PARAGRAPH_\nParasimpatin\xc4\x97 nerv\xc5\xb3 sistema (lot.)\xc2\xa0\xe2\x80\x93 vegetacin\xc4\x97s nerv\xc5\xb3 sistemos dalis, inervuojanti vidaus organ\xc5\xb3 raumenis bei liaukas. Pats stambiausios jos nervas\xc2\xa0\xe2\x80\x93 klajoklinis nervas (lot. nervus vagus)._NEWLINE_Parasimpatin\xc4\x97 nerv\xc5\xb3 sistema yra atsakinga u\xc5\xbe \xe2\x80\x9eils\xc4\x97kis ir vir\xc5\xa1kink\xe2\x80\x9c (angl. rest and digest) atsak\xc4\x85, kuris vyksta k\xc5\xabnui atsipalaidavus, pavyzd\xc5\xbeiui, po valgio, seksualinio susijaudinimo, stipri\xc5\xb3 i\xc5\xa1gyvenim\xc5\xb3, emocij\xc5\xb3, \xc5\xa1lapinimosi, tu\xc5\xa1tinimosi ar vir\xc5\xa1kinimo. \xc5\xa0is atsakas yra komplementarus\xc2\xa0simpatin\xc4\x97s nerv\xc5\xb3 sistemos \xe2\x80\x9ekovos arba pab\xc4\x97gimo\xe2\x80\x9c atsakui, atsakingam u\xc5\xbe organizmo stimuliavim\xc4\x85._NEWLINE_Parasimpatin\xc4\x97s nerv\xc5\xb3 sistemos nervin\xc4\x97s skaidulos prasideda centrin\xc4\x97je nerv\xc5\xb3 sistemoje. Specifiniams nervams priklauso keletas galvini\xc5\xb3 nerv\xc5\xb3, veidinis nervas, glasofaringinis nervas ir klajoklinis nervas. Trys stuburo nervai kry\xc5\xbekaulyje taip pat veikia kaip parasimpatiniai nervai, jie da\xc5\xbeniausiai nurodomi kaip dubens viduri\xc5\xb3 nervai._NEWLINE_Kaip ir simpatin\xc4\x97je nerv\xc5\xb3 sistemoje, parasimpatiniai nerviniai signalai yra ne\xc5\xa1ami i\xc5\xa1 centrin\xc4\x97s nerv\xc5\xb3 sistemos \xc4\xaf j\xc5\xb3 taikinius dviej\xc5\xb3 neuron\xc5\xb3 sistema. Pirmas neuronas \xc5\xa1iame kelyje yra vadinamas preganglioniniu ar presinaptiniu neuronu. Jo k\xc5\xabnas yra centrin\xc4\x97je nerv\xc5\xb3 sistemoje, o aksonas da\xc5\xbeniausiai t\xc4\x99siasi iki sinaps\xc4\x97s su postganglioninio neurono, esan\xc4\x8dio kur nors organizme, dendritais. Parasimpatini\xc5\xb3 neuron\xc5\xb3 aksonai paprastai yra ilgi, besit\xc4\x99siantys nuo centrin\xc4\x97s nerv\xc5\xb3 sistemos iki nervinio mazgo, kuris yra arti arba \xc4\xafterptas \xc4\xaf organ\xc4\x85 taikin\xc4\xaf. Postinapsin\xc4\x97s parasimpatin\xc4\x97s nerv\xc5\xb3 skaidulos yra labai trumpos.'